b'\n_START_ARTICLE_\nPu\xc4\x8di\xc5\xa1\xc4\x87a\n_START_SECTION_\nGeografija\n_START_PARAGRAPH_\nPu\xc4\x8di\xc5\xa1\xc4\x87a so ve\xc4\x8dje naselje, ki se razprostira ob globoko zajedenemu zalivu na severni strani otoka. Kraj je z obalno cesto povezan s Supetarom, preko Pra\xc5\xbenice pa z Bolom._NEWLINE_Globok in ozek raz\xc4\x8dlenjen zaliv se deli na dva dela. V vzhodnem delu je pristani\xc5\xa1\xc4\x8de za nakladanje znanega "bra\xc5\xa1kega kamna", v zahodnem delu pa naselje s pristanom, ki pa je izpostavljeno mo\xc4\x8dnim udarom burje. Pristan ima v severnem delu globino 4, v ju\xc5\xbenem pa 3 m.\n_START_SECTION_\nGospodarstvo\n_START_PARAGRAPH_\nPoleg turizma (hotel Porat) je v kraju okoli katerega so trije kamnolomi (Punta, Veselje in Kupinova) pomembna gospodarska dejavnost pridobivanj znanega "bra\xc5\xa1kega kamna" in kamnose\xc5\xa1tvo.\n_START_SECTION_\nZgodovina\n_START_PARAGRAPH_\nPu\xc4\x8di\xc5\xa1\xc4\x87a so bila najbolj utrjeno naselje na otoku. Naselje se je pri\xc4\x8delo graditi po letu 1462.  Od nekdanjih trinajstih obrambnih zgradb so se v predelani obliki ohranili \xc5\xa1tiri. Prvi utrdbo-kastel so postavili 1467._NEWLINE_V \xc5\xbeupnijska cerkev je ve\xc4\x8d eksponatov iz preteklosti: leseni relief sv. Jeronima, delo rezbarja F. \xc4\x8cio\xc4\x8di\xc4\x87a iz leta 1578, oltarna slika sv. Roka delo slikarja J. Palme-mlaj\xc5\xa1ega in slika "Gospe od Karmena" (nepoznanega avtorja bene\xc5\xa1ke slikarske \xc5\xa1ole iz 18. st.)_NEWLINE_Na lokaciji \xc4\x8cad (185 mnm) vzhodno od naselja je bilo najdenih ve\xc4\x8d najdb iz rimskega obdobja, na lokaciji Vela Bratu\xc4\x8da, ki le\xc5\xbei zahodno od naselja pa stoji cerkvica sv. Juraja, postavljena v 14. stoletju, v stilu prehodnega obdobja iz romanike v gotiko. Nad oltarjem je kamnita skulptura nepoznanega bra\xc5\xa1kega mojstra iz obdobja renesanse.\n_START_SECTION_\nZanimivosti\n_START_PARAGRAPH_\nV Pu\xc4\x8di\xc5\xa1\xc4\x87u v od leta 1995 dalje od julija do konca avgusta deluje \xc2\xbbMednarodna poletna glasbena \xc5\xa1ola Pu\xc4\x8di\xc5\xa1\xc4\x87a\xc2\xab.'